

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­

**Izglītības,kultūras un sporta komiteja PROTOKOLS**

Administrācijas ēka, Ābeļu iela 2, Gulbene, atklāta sēde

**2024. gada 18. septembris Nr. 9**

Sēde sasaukta 2024.gada 16.septembrī plkst. 08:32

Sēdi atklāj plkst. 2024.gada 18.septembrī plkst. 10:58

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas nodaļa vadītāja Līga Nogobode – pieslēdzoties videokonferences režīmā attālināti.

**Piedalās deputāti (komitejas locekļi)**: Ainārs Brezinskis, Atis Jencītis, Aivars Circens, Ivars Kupčs, Lāsma Gabdulļina – pieslēgusies videokonferences režīmā attālināti.

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā.

**Pašvaldības administrācijas darbinieki un interesenti attālināti:** skatīt sarakstu pielikumā.

Komitejas sēdei tika veikts videoieraksts, pieejams:

<https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ>

Izglītības,kultūras un sporta komiteja – 2024/09/18 10

**DARBA KĀRTĪBA:**

**0. Par darba kārtības apstiprināšanu**

**1. Par priekšfinansējuma nodrošināšanu projekta “Masters Remastered: Entrepreneurial Shift of Craftsmanship and Art” (Meistarīgāki meistari: amatnieku un mākslinieku uzņēmējpratības veicināšana) Nr. 2024-1-LV01-KA210-ADU-000247411 īstenošanai**

**2. Par iekšējā normatīvā akta “Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” izdošanu.**

**3. Par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai**

**4. Par iekšējā normatīvā akta “Jaungulbenes pirmsskolas izglītības iestādes “Pienenīte” nolikums” apstiprināšanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS:

Priekšlikumi balsošanai:

1. Papildināt darba kārtību ar 4.jautājumu - **Par iekšējā normatīvā akta “Jaungulbenes pirmsskolas izglītības iestādes “Pienenīte” nolikums” apstiprināšanu** (Anatolijs Savickis)

Balsojums: ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav

Lēmums: Pieņemts

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 18.septembra Izglītības, kultūras un sporta komitejas sēdes darba kārtību.

**1.**

**Par priekšfinansējuma nodrošināšanu projekta “Masters Remastered: Entrepreneurial Shift of Craftsmanship and Art” (Meistarīgāki meistari: amatnieku un mākslinieku uzņēmējpratības veicināšana) Nr. 2024-1-LV01-KA210-ADU-000247411 īstenošanai**

ZIŅO: Ilze Vanaga

LĒMUMA PROJEKTU SAGATAVOJA: Ilze Vanaga

DEBATĒS PIEDALĀS: Mudīte Motivāne

Priekšlikumi balsošanai:

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu projekta**

**“****Masters Remastered: Entrepreneurial Shift of Craftsmanship and Art” (*Meistarīgāki meistari: amatnieku un mākslinieku uzņēmējpratības veicināšana*) Nr.** **2024-1-LV01-KA210-ADU-000247411 īstenošanai**

Valsts izglītības attīstības aģentūra (VIAA) ir apstiprinājusi Gulbenes novada vēstures un mākslas muzeja iesniegto Erasmus+ projektu “Masters Remastered: Entrepreneurial Shift of Craftsmanship and Art” (Nr. 2024-1-LV01-KA210-ADU-000247411) Pamatdarbības KA2 Maza mēroga partnerības pieaugušo izglītības sektorā ietvaros. Projekts apstiprināts ar VIAA 2024. gada 10. jūlija lēmumu Nr.8.-18.1/2396, saņemot vērtējumu 98 no maksimālajiem 100 punktiem.

Projekta mērķis ir izveidot 4 valstu (Latvija, Turcija, Igaunija, Grieķija) sadarbības platformu, lai veicinātu mākslinieku un amatnieku uzņēmējpratību un paaugstinātu kompetences virzīt savus izstrādājumus tirgū.

Projekta īstenošanas laiks ir paredzēts 12 mēnešu garumā no 2024. gada 1. novembra līdz 2025. gada 31. oktobrim. Projekta laikā tiek īstenotas sekojošas aktivitātes:

1. Organizētas 3 īstermiņa mobilitātes Latvijā (Gulbene), Grieķijā (Saloniki) un Turcijā (Kaş), nodrošinot 3-4 dienu mācību programmu pieaugušo izglītotājiem, kā arī amatniekiem un māksliniekiem uzņēmējpratības veicināšanai. Latvijā mobilitāte tiks organizēta sadarbībā ar Koprades telpu.

2. Organizētas zināšanu pārneses aktivitātes vietējai kopienai pēc atgriešanās no katras mobilitātes;

3. Izstrādāti projekta rezultāti - mācību programmas.

Projekta kopējās izmaksas ir 30 000,00 EUR (trīsdesmit tūkstoši *euro* 00 centi), kas tiek sadalīti starp 5 partnerorganizācijām. Gulbenes novada pašvaldības izmaksas projektā nav nepieciešamas kā līdzfinansējums. Programmas finansējums tiek piešķirts divās daļās – 80%, uzsākot projekta realizāciju, un 20% pēc projekta atskaites apstiprināšanas. Gulbenes muzejam paredzētais budžets aktivitāšu īstenošanai ir 14540,00 EUR (četrpadsmit tūkstoši pieci simti četrdesmit *euro* 00 centi). Projekta īstenošanai nepieciešams Gulbenes novada pašvaldības priekšfinansējums 20% no jeb 2908,00 EUR (divi tūkstoši deviņi simti astoņi *euro* un 00centi).

 Projekts atbilst Gulbenes novada vēstures un mākslas muzeja Darbības un attīstības stratēģijas 2022.-2027. gadam 1.3. Muzeja darbības pamatvirzienam “Sabiedrības izglītošana, novada materiālās un nemateriālās kultūras popularizēšana, veidojot ekspozīcijas un izstādes, kā arī izmantojot citus ar muzeja darbību saistītus izglītošanas un popularizēšanas veidus”.

 Pamatojoties uz Gulbenes novada vēstures un mākslas muzeja Darbības un attīstības stratēģiju 2022.-2027. gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Izglītības, kultūras un sporta jautājumu komitejas ieteikumu, atklāti balsojot: PAR – ; PRET – ; ATTURAS – ; Gulbenes novada pašvaldības dome NOLEMJ:

1. ATBALSTĪT projekta “Masters Remastered: Entrepreneurial Shift of Craftsmanship and Art” (Nr. 2024-1-LV01-KA210-ADU-000247411) īstenošanu.
2. GARANTĒT priekšfinansējumu 20 % apmērā no Gulbenes muzejam piešķirtā budžeta jeb līdz 2908,00 EUR (divi tūkstoši deviņi simti astoņi *euro* un 00centi).
3. UZDOT Gulbenes novada pašvaldības Finanšu nodaļai nodrošināt projektam nepieciešamo priekšfinansējumu no Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**2.**

**Par iekšējā normatīvā akta “Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” izdošanu**

ZIŅO: Valērija Stībele

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: nav

Priekšlikumi balsošanai:

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

**Virzīt izskatīšanai doms sēdē lēmumprojektu:**

**Par iekšējā normatīvā akta** **“****Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” izdošanu**

Gulbenes novada pašvaldībā 2024.gada 12.septembrī saņemts Gulbenes novada jauniešu centra “Bāze” 2024.gada 12.septembra iesniegums Nr.JCB1.4/24/26 (Gulbenes novada pašvaldībā reģistrēts ar Nr.GND/5.6/24/1807-G), ar kuru tiek lūgts veikt grozījumus Gulbenes novada jauniešu centra “Bāze” nolikumā, ņemot vērā iestādes iekšējo reorganizāciju un pašvaldības struktūru nosaukumu izmaiņas.

Ņemot vērā augstāk minēto un pamatojoties uz Valsts pārvaldes iekārtas likuma 28.pantu, kas nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu; uz pastarpinātās pārvaldes iestādes nolikumu attiecas šā likuma 16.panta otrās daļas noteikumi, un Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_\_ (\_\_\_), "Atturas" – \_\_\_ (\_\_\_), "Nepiedalās" – \_\_\_ (\_\_\_\_), Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” (pielikumā).

Pielikums Gulbenes novada pašvaldības domes 2024.gada 26.septembra lēmumam Nr. GND/2024/\_\_\_\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­ |

Gulbenē

**2024.gada 26.septembrī Nr.**\_\_\_\_\_\_\_\_\_\_\_\_\_\_\_\_\_

**Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums”**

*Izdoti saskaņā ar Valsts pārvaldes iekārtas likuma 28.pantu un Pašvaldību likuma 10.panta pirmās daļas 8.punktu*

1. Izdarīt Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” (turpmāk – nolikums) šādus grozījumus:
	1. Izteikt nolikuma izdošanas tiesisko pamatu šādā redakcijā:

“Izdots saskaņā ar Valsts pārvaldes iekārtas likuma 28.pantu un Pašvaldību likuma 10.panta pirmās daļas 8.punktu”.

* 1. Aizstāt 1.punktā vārdus “Gulbenes novada domes” ar vārdiem “Gulbenes novada pašvaldības domes”.
	2. Aizstāt 7.8.apakšpunktā vārdu “struktūrvienībās” ar vārdiem “funkciju realizēšanas vietās”.
	3. Svītrot 10.9.apakšpunktā vārdus “, apstiprināt Centra struktūrvienību nolikumus, koordinēt un pārraudzīt Centra struktūrvienību darbu”.
	4. Izteikt 12.punktu šādā redakcijā:

“12. Centram ir šādas funkciju realizēšanas vietas:

12.1. Brīvības iela 22, Gulbene, Gulbenes novads, LV-4401;

12.2. Rīgas iela 18, Lejasciems, Lejasciema pagasts, Gulbenes novads, LV-4412;

12.3. Skolas iela 7, Ranka, Rankas pagasts, Gulbenes novads, LV-4416;

12.4. “Stāķi 26”, Stāķi, Stradu pagasts, Gulbenes novads, LV-4417.”

* 1. Svītrot 13.punktu.
	2. Aizstāt 17.punktā vārdus “Gulbenes novada pašvaldības Grāmatvedības nodaļa” ar vārdiem “Gulbenes novada Centrālās pārvaldes Finanšu nodaļa”.
	3. Aizstāt 21.punktā vārdus “Gulbenes novada domē” ar vārdiem “Gulbenes novada pašvaldības domē”.
1. Grozījumi nolikumā stājas spēkā 2024.gada 1.novembrī.

**3.**

**Par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai**

ZIŅO: Inga Lapse

LĒMUMA PROJEKTU SAGATAVOJA: Inga Lapse, Dace Kablukova, Valērija Stībele, Sarmīte Zdanovska

DEBATĒS PIEDALĀS: Aivars Circens, Mudīte Motivāne, Anatolijs Savickis, Andis Caunītis

Priekšlikumi balsošanai:

 Jautājuma izskatīšanas laikā, balstiesīgā komitejas locekle deputāte Lāsma Gabdulļina pārtrauca dalību komitejas sēdē un turpmākajos jautājumos balsojumā nepiedalās.

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai**

2023.gada 27.jūlija Gulbenes novada pašvaldības dome pieņēma lēmumu par Gulbenes novada attīstības programmas 2025.-2030.gadam izstrādes uzsākšanu un apstiprināja attīstības programmas izstrādes darba uzdevumus un izpildes termiņus (protokols Nr.10; 61.p).

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 67.punktu, kas nosaka, ka pašvaldības dome pieņem lēmumu par ilgtspējīgas attīstības stratēģijas vai attīstības programmas projekta nodošanu publiskai apspriešanai, nosakot termiņu, kas nav mazāks par četrām nedēļām, un informē attiecīgo plānošanas reģionu par atzinuma sniegšanas nepieciešamību, Gulbenes novada pašvaldības domes Sociālo un veselības jautājumu komitejas, Izglītības, kultūras un sporta jautājumu komitejas, Attīstības un tautsaimniecības komitejas un Finanšu komitejas ieteikumu, atklāti balsojot: "Par"\_, "Pret" –, "Atturas" –Gulbenes novada pašvaldības dome NOLEMJ:

1. APSTIPRINĀT “Gulbenes novada attīstības programma 2025.-2030.gadam” projekta redakciju saskaņā ar pielikumiem:

1.1. 1.pielikums “Gulbenes novada attīstības programma 2025.-2030.gadam” projekta redakcija;

1.2. 2.pielikums - Rīcības plāns 2025.-2030.gadam;

1.3. 3.pielikums - Investīciju plāns 2025.-2027.gadam.

1. NOTEIKT “Gulbenes novada attīstības programma 2025.-2030.gadam” projekta publiskās apspriešanas termiņu no 2024.gada 26.septembra līdz 2024.gada 23.oktobrim.
2. IESNIEGT “Gulbenes novada attīstības programma 2025.-2030.gadam” projektu Vidzemes plānošanas reģionam atzinuma saņemšanai.
3. PUBLICĒT paziņojumu par Gulbenes novada attīstības programmas 2025.-2030.gadam projekta publisko apspriešanu Gulbenes novada pašvaldības mājas lapā [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
4. PUBLICĒT lēmumu par Gulbenes novada attīstības programmas 2025.-2030.gadam projekta publisko apspriešanu Teritorijas attīstības plānošanas sistēmā (TAPIS).

**4.**

**Par iekšējā normatīvā akta “Jaungulbenes pirmsskolas izglītības iestādes “Pienenīte” nolikums” apstiprināšanu**

ZIŅO: Inese Žuka

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: nav

Priekšlikumi balsošanai:

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “Jaungulbenes pirmsskolas izglītības iestādes “Pienenīte” nolikums” apstiprināšanu**

Gulbenes novada pašvaldībā 2024.gada 13.septembrī saņemts Jaungulbenes pirmsskolas izglītības iestādes “Pienenīte” iesniegums Nr.JAPII/1.6/24/11 (Gulbenes novada pašvaldībā reģistrēts ar Nr.GND/5.6/24/1818-J), ar kuru lūgts apstiprināt Jaungulbenes pirmsskolas izglītības iestādes “Pienenīte” nolikumu jaunā redakcijā.

Ņemot vērā augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, Vispārējās izglītības likuma 8. un 9.pantu, Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_), "Pret" – \_\_\_ (\_\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

APSTIPRINĀT iekšējo normatīvo aktu “Jaungulbenes pirmsskolas izglītības iestādes “Pienenīte” nolikums” (pielikumā).

|  |
| --- |
| Pielikums Gulbenes novada pašvaldības domes 2024.gada 26.septembra lēmumam Nr. GND/2024/\_\_\_\_\_ |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

APSTIPRINĀTS

ar Gulbenes novada pašvaldības domes 2024.gada 26.septembra lēmumu Nr. GND/2024/\_\_\_

2024.gada 26.septembrī Nr.\_\_\_\_\_\_\_\_\_\_\_

**Jaungulbenes pirmsskolas izglītības iestādes “Pienenīte”**

**NOLIKUMS**

*Izdots saskaņā ar Izglītības likuma 22.panta pirmo un otro daļu, Vispārējās izglītības likuma 8. un 9.pantu*

**I. Vispārīgie jautājumi**

1. Jaungulbenes pirmsskolas izglītības iestāde “Pienenīte” (turpmāk – iestāde) ir Gulbenes novada pašvaldības dibināta (turpmāk – dibinātājs) pirmsskolas izglītības iestāde.
2. Iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī dibinātāja izdotie tiesību akti un šis nolikums.
3. Iestāde ir pastarpinātās pārvaldes iestāde*,* kurai ir savs zīmogs, noteikta parauga veidlapa un logo.
4. Iestādes juridiskā adrese: “Pienenīte”, Jaungulbene, Jaungulbenes pagasts, Gulbenes novads, LV- 4420.
5. Dibinātāja juridiskā adrese: Ābeļu iela 2, Gulbene, Gulbenes novads, LV-4401.
6. Iestādes izglītības programmu īstenošanas vieta: “Pienenīte”, Jaungulbene, Jaungulbenes pagasts, Gulbenes novads, LV-4420.

**II. Iestādes darbības mērķis, pamatvirziens un uzdevumi**

1. Iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts pirmsskolas izglītības vadlīnijās noteikto mērķu sasniegšanu, mērķtiecīgi sekmēt izglītojamā vispusīgu attīstību, ievērojot viņa vajadzības, intereses, spējas un pieredzi, liekot pamatus vērtībās balstītu ieradumu veidošanai, lai nodrošinātu izglītojamam iespēju sagatavoties pamatizglītības apguvei.
2. Iestādes darbības pamatvirziens ir izglītojoša un audzinoša darbība.
3. Iestādes uzdevumi ir:
	1. īstenot izglītības programmas, organizēt mācību un audzināšanas darbu, izvēlēties izglītošanas darba metodes un formas, mērķtiecīgi nodrošinot izglītojamo personības daudzpusīgu veidošanos, veselības stiprināšanu un sagatavošanu pamatizglītības apguves uzsākšanai;
	2. nodrošināt attīstošu, iekļaujošu un mainīgu mācīšanās vidi pirmsskolas izglītības vadlīnijās noteikto mērķu un uzdevumu īstenošanai;
	3. sekmēt izglītojamā fizisko spēju attīstību un kustību apguvi, veidojot kustību aktivitātes veicinošu vidi;
	4. sekmēt izglītojamā pašapziņas veidošanos, spēju un interešu apzināšanos, jūtu un gribas attīstību, veicinot izglītojamā pilnveidošanos par garīgi, emocionāli un fiziski attīstītu personību;
	5. radīt apstākļus izglītojamo pašvadītas mācīšanās nodrošināšanai jaunu zināšanu, prasmju, iemaņu apgūšanai ar prieku un mijiedarbībā ar vienaudžiem un pieaugušajiem;
	6. sekmēt izglītojamā saskarsmes un sadarbības prasmju attīstību;
	7. sekmēt izglītojamā vispusīgu attīstību, ievērojot viņa vajadzības, intereses, spējas un pieredzi un liekot pamatus vērtībās balstītu ieradumu veidošanai;
	8. sekmēt izglītojamā sociālo un emocionālo prasmju apguvi, kas ietver sevis, savu emociju, domu un uzvedības apzināšanu, spēju saprast citus un veidot pozitīvas attiecības;
	9. sekmēt izglītojamā kritiskās domāšanas attīstību, prasmi pieņemt atbildīgus lēmumus, jaunradi un uzņēmējspēju, sadarbības, pilsoniskās līdzdalības un digitālās prasmes;
	10. sekmēt izglītojamā pratību pamatu veidošanu mācību jomās – valodu, sociālās un pilsoniskās, kultūras izpratnes un pašizpausmes mākslā, dabaszinātņu, matemātikas, tehnoloģiju, veselības un fiziskās aktivitātes;
	11. veicināt valodas lietošanas pamatiemaņu apguvi;
	12. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, ģimeni, citiem cilvēkiem, apkārtējo vidi un Latvijas valsti, saglabājot un attīstot savu valodu, etnisko un kultūras savdabību; veidot izpratni par cilvēktiesību pamat­principiem, audzināt krietnus, godprātīgus, atbildīgus cilvēkus – Latvijas patriotus;
	13. sadarboties ar izglītojamā vecākiem vai citiem izglītojamā likumiskajiem pārstāvjiem (turpmāk – vecāki), lai nodrošinātu izglītojamā sagatavošanu pamatizglītības ieguves uzsākšanai;
	14. nodrošināt izglītības programmas īstenošanā un izglītības satura apguvē nepieciešamos mācību līdzekļus;
	15. racionāli un efektīvi izmantot izglītībai atvēlētos finanšu, materiālos un personāla resursus.

**III. Iestādē īstenojamās izglītības programmas**

1. Iestāde īsteno vispārējās pirmsskolas izglītības programmu, kods 01011111.
2. Iestāde var īstenot interešu izglītības un citas izglītības programmas atbilstoši ārējos normatīvajos aktos noteiktajam.

**IV. Izglītības procesa organizācija**

1. Izglītības procesa organizāciju iestādē nosaka Izglītības likums, Vispārējās izglītības likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti.
2. Pedagoģiskā procesa galvenie pamatnosacījumi ir:
	1. ievērot izglītojamā vajadzības, intereses un spējas, kā arī nodrošināt viņa individuālo attīstību, ja nepieciešams, izstrādājot individuālu izglītības programmas apguves plānu;
	2. sekmēt izglītojamā pozitīvu pašsajūtu drošā un attīstību veicinošā vidē;
	3. nodrošināt izglītojamā, pedagogu, dibinātāja un vecāku sadarbību, sniedzot regulāru atgriezenisko saiti par izglītojamā sasniegumiem.
3. Izglītības programmā noteikto izglītības saturu izglītojamais apgūst rotaļnodarbībā. Tā tiek organizēta visas dienas garumā telpās un āra vidē, ietverot pedagogu mērķtiecīgi organizētu, vienotu izglītības un audzināšanas procesu, kurā izglītojamais praktiskā darbībā, integrēti, ietverot arī brīvu, patstāvīgu rotaļāšanos attīstību veicinošā vidē, apgūst zināšanas un pamatprasmes dažādās mācību jomās, attīsta caurviju prasmes un veido vērtībās balstītus ieradumus.
4. Rotaļnodarbības var notikt mācību jomu centros, visai grupai, apakšgrupās vai individuāli. Rotaļnodarbības tiek plānotas, ņemot vērā mēneša tematisko plānu, mācību jomu un caurviju prasmju sasniedzamos rezultātus izglītojamajam.
5. Izglītības satura apguves plānotos rezultātus nosaka valsts pirmsskolas izglītības vadlīnijas. Izglītības programmas apguves laikā izglītojamā zināšanu, prasmju un attieksmju vērtējumu izsaka mutvārdos un aprakstoši, uzsverot pozitīvo un nozīmīgo viņa darbībā un sasniegumos.
6. Iestādē ir izstrādāta mācību sasniegumu vērtēšanas kārtība.
7. Par izglītojamā sasniegumiem obligātā mācību satura apguvē, caurviju prasmēs un mācību jomās, pedagogs rakstiski informē izglītojamā vecākus. Pirmsskolas izglītības programmas apguvi apliecina iestādes izdots aprakstošs vērtējums.
8. Pirmsskolas izglītības programmās izglītojamo uzņemšanas kārtību iestādē nosaka dibinātājs normatīvajos aktos noteiktajā kārtībā. Pirmsskolas izglītības programmu apgūst izglītojamie no viena līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu.
9. Iestādes vadītājs, ievērojot vecāku pieprasījumu un dibinātāja noteikto izglītojamo uzņemšanas kārtību, komplektē grupas (pēc izglītojamo vecumiem, jaukta vecuma, skaita, darba laika u.c. kritērijiem) saskaņā ar normatīvajos aktos noteiktajām higiēnas un drošības prasībām vienreiz gadā uz 1.septembri.
10. Grupās iekļauj izglītojamos ar speciālām vajadzībām.
11. Saskaņojot ar dibinātāju, iestāde ir tiesīga izstrādāt un īstenot pedagogu profesionālās pilnveides programmas, neformālās izglītības programmas, kā arī organizēt maksas interešu izglītības pulciņus normatīvajos aktos noteiktajā kārtībā.
12. Izglītības iestāde var realizēt vietēja, nacionāla un starptautiska mēroga projektus un aktivitātes.

**V. Izglītojamo tiesības un pienākumi**

1. Izglītojamo tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktus un iestādes iekšējos normatīvajos aktos. Nodrošinot izglītojamo tiesību ievērošanu, iestāde sadarbojas ar citām institūcijām bērnu tiesību aizsardzības jomā.

**VI. Pedagogu un citu darbinieku tiesības un pienākumi**

1. Iestādi vada vadītājs, kuru pieņem darbā un atbrīvo no darba dibinātājs normatīvajos aktos noteiktā kārtībā. Vadītāja tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Iestādes vadītāja tiesības un pienākumus precizē darba līgums un amata apraksts.
2. Par vadītāju ir tiesīga strādāt persona, kuras izglītība un kvalifikācija atbilst normatīvajos aktos noteiktajām prasībām.
3. Iestādes pedagogus un citus darbiniekus darbā pieņem un atbrīvo iestādes vadītājs normatīvajos aktos noteiktā kārtībā. Iestādes vadītājs ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
4. Iestādes pedagogu tiesības un pienākumi ir noteikti Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
5. Iestādes citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības, pienākumus un atbildību precizē darba līgums un amata apraksts.

**VII. Iestādes pašpārvaldes izveidošanas kārtība un kompetence**

1. Vadītājam ir pienākums nodrošināt iestādes padomes izveidošanu un darbību.
2. Iestādes padomes kompetenci nosaka Izglītības likums, un tā darbojas saskaņā ar iestādes padomes darbību reglamentējošu normatīvo aktu, ko, saskaņojot ar vadītāju, izdod padome.
3. Iestādes padomi vada vecāku pārstāvis.

**VIII. Iestādes pedagoģiskās padomes un metodiskās padomes izveidošanas kārtība un kompetence**

1. Iestādes pedagoģiskā padome tiek izveidota izglītības procesa organizēšanas, īstenošanas un vērtēšanas kvalitātes, ieteikumu nodrošināšanai. Pedagoģiskās padomes izveidošanas kārtību, darbību unkompetenci nosaka Vispārējās izglītības likums un citi normatīvie akti.
2. Pedagoģisko padomi vada vadītājs.

**IX. Iestādes iekšējo normatīvo aktu pieņemšanas kārtība un iestāde vai pārvaldes amatpersona, kurai privātpersona, iesniedzot attiecīgu iesniegumu, var apstrīdēt iestādes izdotu administratīvo aktu vai faktisko rīcību**

1. Iestāde saskaņā ar [Izglītības likum](http://likumi.lv/doc.php?id=50759)ā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus:
	1. Attīstības plānu, kuru, saskaņojot ar iestādes padomi, pedagoģisko padomi, apstiprina dibinātājs;
	2. Darba kārtības noteikumus, kurus, saskaņojot darbinieku kopsapulcē un ar arodbiedrību, apstiprina iestādes vadītājs;
	3. Iekšējās kārtības noteikumus, kurus, saskaņojot ar iestādes pedagoģisko padomi, apstiprina iestādes vadītājs;
	4. Iestādes lietu nomenklatūru, kuru izstrādā iestādes vadītājs vai lietvedis, saskaņojot ar Alūksnes zonālo valsts arhīvu;
	5. Personas datu apstrādes un aizsardzības kārtību, kuru, saskaņojot ar iestādes pedagoģisko padomi, apstiprina iestādes vadītājs;
	6. Drošības noteikumus izglītojamajiem, kurus, saskaņojot ar iestādes padomi, apstiprina iestādes vadītājs;
	7. Mācību gada darba plānu;
	8. Pedagoģiskā procesa organizēšanai nepieciešamo obligāto dokumentāciju saskaņā ar normatīvajiem aktiem, kurus izstrādā vadītāja vietnieks izglītības jomā, saskaņojot ar pedagoģisko padomi, apstiprina iestādes vadītājs;
	9. Pedagoģiskās padomes reglamentu, kuru, saskaņojot ar pedagoģisko padomi, apstiprina iestādes vadītājs;
	10. Iestādes padomes reglamentu, kuru izstrādā iestādes padomes priekšsēdētājs, saskaņojot ar iestādes vadītāju;
	11. Citus iestādes darbību reglamentējošus iekšējos normatīvos aktus.
2. Rīkojumus par iestādes darbību, darbiniekiem un izglītojamajiem izdod iestādes vadītājs, kurš ir atbildīgs par izdoto rīkojumu tiesiskumu.
3. Iestādes vadītājs izskata privātpersonu iesniegumus par iestādes pedagogu un darbinieku faktisko rīcību.
4. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu dibinātājam - Gulbenes novada pašvaldībai, adrese: Ābeļu iela 2, Gulbene, Gulbenes novads, LV-4401.
5. Vadītājs ir tiesīgs parakstīt visu ar projektu vadību saistītu dokumentāciju: projektu iesniegumus, sadarbības un dotāciju līgumus, projektu atskaites un citu dokumentāciju, kas ir saistīta ar projektu īstenošanu.

**X. Iestādes saimnieciskā darbība**

1. Atbilstoši normatīvajos aktos noteiktajam vadītājs, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo pakalpojumu sniegšanu (telpu noma, ēdināšanas pakalpojumi u.c.) un preču piegādi iestādes budžeta ietvaros.
2. Iestādes saimnieciskās darbības ietvaros tiek veikta iestādes telpu un teritorijas apsaimniekošana.
3. Iestāde ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī šajā nolikumā noteikto.
4. Iestādes finanšu līdzekļu apriti un finanšu kontu pārvalda dibinātājs.

**XI. Iestādes finansēšanas avoti un kārtība**

1. Iestādes finansēšanas avotus un kārtību nosaka Izglītības likums, Vispārējās izglītības likums un citi normatīvie akti.
2. Iestādes finanses veido valsts mērķdotācija un dibinātāja finansējums.
3. Iestāde normatīvajos aktos noteiktā kārtībā var saņemt papildu finanšu līdzekļus:
	1. ziedojumu un dāvinājumu veidā;
	2. no citiem ieņēmumiem.
4. Papildu finanšu līdzekļi ieskaitāmi iestādes attiecīgajā budžeta kontā un izmantojami tikai:
	1. iestādes attīstībai;
	2. mācību līdzekļu iegādei;
	3. iestādes aprīkojuma iegādei.
5. Papildu finanšu līdzekļu izmantošanas kārtību nosaka vadītājs, saskaņojot ar dibinātāju un iestādes padomi.

**XII. Iestādes reorganizācijas un likvidācijas kārtība**

1. Iestādi reorganizē vai likvidē dibinātājs normatīvajos aktos noteiktā kārtībā, saskaņojot ar Izglītības un zinātnes ministriju un paziņojot par to Izglītības iestāžu reģistram.

**XIII. Iestādes nolikuma un tā grozījumu pieņemšanas kārtība**

1. Iestāde, pamatojoties uz Izglītības likumu, Vispārējās izglītības likumu, izstrādā iestādes nolikumu. Iestādes nolikumu apstiprina dibinātājs.
2. Grozījumus iestādes nolikumā var izdarīt pēc dibinātāja iniciatīvas, vadītāja vai iestādes padomes, Pedagoģiskās padomes priekšlikuma.
3. Grozījumus nolikumā izstrādā iestāde un apstiprina dibinātājs.

**XIV. Citi būtiski noteikumi, kas nav pretrunā ar Vispārējās izglītības likumu,**[**Izglītības likumu**](http://likumi.lv/doc.php?id=50759) **un citiem normatīvajiem aktiem**

1. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību.
2. Iestāde normatīvajos aktos noteiktā kārtībā sagatavo valsts statistikas pārskatu, kā arī aktualizē informāciju Valsts izglītības informācijas sistēmā atbilstoši Ministru kabineta noteiktajai Valsts izglītības informācijas sistēmas uzturēšanas un aktualizēšanas kārtībai. Iestāde nodrošina pašnovērtējuma ziņojuma aktualizāciju un tā pieejamību dibinātāja tīmekļvietnē.
3. Iestāde veic nepieciešamās darbības fizisko personu pamattiesību aizsardzībai, tostarp veic fizisko personu datu apstrādi saskaņā ar spēkā esošajiem normatīvajiem aktiem.
4. Iestāde normatīvajos aktos noteiktā kārtībā nodrošina pirmās palīdzības pieejamību iestādē.
5. Iestāde sadarbībā ar dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:
	1. attiecībā uz higiēnas noteikumu ievērošanu;
	2. civilās aizsardzības, ugunsdrošības, elektrodrošības un darba aizsardzības noteikumu ievērošanu.
6. Iestāde atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tostarp organizējot izglītojamo un pedagogu profesionālās pieredzes apmaiņas braucienus, un uzaicināt citu izglītības iestāžu pedagogus/speciālistus atsevišķu nodarbību vadīšanai.

**XV. Noslēguma jautājumi**

1. Atzīt par spēku zaudējušu Jaungulbenes pirmsskolas izglītības iestādes “Pienenīte” nolikumu Nr.GND/20/7-nolik, kas apstiprināts Gulbenes novada domes 2020.gada 28.maija sēdē (protokols Nr.12, 69.§).
2. Nolikums stājas spēkā 2024.gada 1.oktobrī.

Sēde slēgta plkst. 12:13

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Līga Nogobode